Raul Boesel je upokojeni brazilski dirkač Formule 1. Debitiral je v sezoni 1982, ko je kot najboljši rezultat sezone dosegel osmo mesto na Veliki nagradi Belgije. V sezoni 1983 je na Veliki nagradi zahodnih ZDA dosegel sedmo mesto, kar je njegov najboljši rezultat kariere. Po koncu sezone se je upokojil. Med leti 1985 in 2002 je sodeloval na dirki Indianapolis 500, najboljši rezultat je dosegel na dirki leta 1989, ko je bil tretji.